En o sieglo XX se documenta a suya sustitución progresiva por o castellanismo mucho en muitos puestos. Ya Alwin Kuhn deciba que en Linars de Broto se fa servir poco y que en Aineto ye antiqüau, Saroïhandy deciba que en Biel no yera común y Manuel Alvar sinyalaba que en o Campo de Chaca ya quasi heba desapareixiu. Chabier Lozano Sierra en o suyo estudeo sobre l'aragonés d'a valle de Tella troba unicament mucho en a parla actual, encara que en as enqüestas lo indicaban que d'antes se feba servir muto.